Molao wa Phumula meokgo go Dikgobalo le Malwetši a Mošomong, 1993, o nyaka gore bengmošomo ba bege dikotsi ka moka tšeo di diregago mo mošomong go Sekhwama sa Phumula meokgo.
Bengmošomo ba swanetše go tlatša Karolo A ya foromo ya W. Cl.2.
Bengmošomo ba swanetše go gagola Karolo B ya foromo ya W. Cl.2 le go e iša go ngaka goba sepetlele go tlatšwa ka pela ka moo go kgonegago morago ga kotsi.
Bengmošomo ba swanetše go romela Karolo A ya foromo ye e tladitšwego go Sekhwama sa Phumula meokgo ka pela ka moo go kgonegago morago ga kotsi.
Bengmošomo ga se ba swanela go letela Karolo B ya foromo ye e swanetšego go tlatšwa ke ngaka pele ba tliša kgopelo. Morago ga gore bengmošomo ba amogele karolo ya foromo ye e tladitšwego ke ngaka, ba ka tliša foromo le bona.
Bengmošomo ba swanetše go lefa mošomi phumula meokgo mo nakong ya dikgwedi tša mathomo tše tharo morago ga kotsi. Sekhwama sa Phumula meokgo se tla bušetša mongmošomo tšhelete ye e lefilwego.
Bengmošomo ba swanetše go tliša pego ya mathomo ya ngaka ka pela morago ga gore ba e hwetše go tšwa go ngaka.
Ge e le gore mošomi a ka se boele mošomong nako e telele, bengmošomo ba swanetše go hwetša dipego tše di laetšago ge e ba go na le kaonafalo ka seemo sa bolwetši go tšwa ngakeng le go e tliša go Sekhwama sa Phumula meokgo kgwedi e nngwe le e nngwe.
Ge mošomi a thomiša ka mošomo, mongmošomo o swanetše go romela pego ya go thomiša ka mošomo le lengwalo/pego la ngaka ya mafelelo go Sekhwama sa Phumula meokgo.
Se se tla laolwa ke gore tshedimošo ka moka e tladitšwe ka tshwanelo.
Tirelo ga e lefelwe.